CELEX: 52017PC0664
Language: el
Date: 2017-11-15 00:00:00
Title: Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ με την οποία η Επιτροπή εξουσιοδοτείται να αρχίσει διαπραγματεύσεις με την Ελβετική Συνομοσπονδία για την τροποποίηση της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών, με σκοπό να καταστεί εφικτή η συμμετοχή της Ελβετικής Συνομοσπονδίας στον Οργανισμό Σιδηροδρόμων της Ευρωπαϊκής Ένωσης

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 15.11.2017
            COM(2017) 664 final
            Σύσταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            με την οποία η Επιτροπή εξουσιοδοτείται να αρχίσει διαπραγματεύσεις με την Ελβετική Συνομοσπονδία για την τροποποίηση της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών, με σκοπό να καταστεί εφικτή η συμμετοχή της Ελβετικής Συνομοσπονδίας στον Οργανισμό Σιδηροδρόμων της Ευρωπαϊκής Ένωσης 
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Λόγοι και στόχοι της πρότασης
            
            
               
                  Σύμφωνα με το άρθρο 75 παράγραφος 1 του κανονισμού (ΕΕ) 2016/796 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τον Οργανισμό Σιδηροδρόμων της Ευρωπαϊκής Ένωσης και την κατάργηση του κανονισμού (ΕΚ) αριθ. 881/2004
                     1
                  , ο Οργανισμός Σιδηροδρόμων της Ευρωπαϊκής Ένωσης (εφεξής «ο Οργανισμός») είναι ανοικτός στη συμμετοχή τρίτων χωρών, ιδίως των χωρών που έχουν συνάψει συμφωνίες με την Ένωση σύμφωνα με τις οποίες οι οικείες χώρες έχουν εγκρίνει και εφαρμόζουν ενωσιακό δίκαιο ή ισοδύναμα εθνικά μέτρα, σύμφωνα με τη διαδικασία του άρθρου 218 ΣΛΕΕ, στον τομέα που καλύπτει ο κανονισμός (ΕΕ) 2016/796, που είναι πρωτίστως η ασφάλεια των σιδηροδρόμων και η διαλειτουργικότητα των σιδηροδρόμων.
               
               
                  Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών, της 21ης Ιουνίου 1999 (εφεξής «η συμφωνία χερσαίων μεταφορών»), προβλέπει συντονισμένη πολιτική μεταφορών στους τομείς των οδικών, σιδηροδρομικών και συνδυασμένων μεταφορών. 
               
               
                  Τα τελευταία έτη η συνεργασία με την Ελβετική Συνομοσπονδία ενισχύθηκε και εξελίχθηκε θετικά. Η γεωγραφική θέση της Ελβετικής Συνομοσπονδίας και ο ρόλος της ως βασικής χώρας διαμετακόμισης την καθιστούν σημαντικό εταίρο για την επίτευξη ασφαλούς και διαλειτουργικού σιδηροδρομικού χώρου στην Ευρώπη. 
               
               
                  Με την απόφαση αριθ. 1/2013 της μεικτής επιτροπής
                     2
                  , η Ελβετική Συνομοσπονδία δεσμεύθηκε να εφαρμόσει νομικές διατάξεις ισοδύναμες με το σχετικό κεκτημένο στον τομέα της διαλειτουργικότητας και της ασφάλειας των σιδηροδρόμων. Η Ελβετική Συνομοσπονδία έχει εκδώσει και εφαρμόζει αποτελεσματικά τις σχετικές διατάξεις. Η Ελβετική Συνομοσπονδία συμμετέχει ως παρατηρητής στις συνεδριάσεις της επιτροπής διαλειτουργικότητας και ασφάλειας η οποία έχει συσταθεί δυνάμει της οδηγίας (ΕΕ) 2016/797 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τη διαλειτουργικότητα του σιδηροδρομικού συστήματος της Ευρωπαϊκής Ένωσης (αναδιατύπωση)
                     3
                  . Ελβετοί εμπειρογνώμονες έχουν παρακολουθήσει ως παρατηρητές συνεδριάσεις τεχνικού χαρακτήρα του Οργανισμού Σιδηροδρόμων της Ευρωπαϊκής Ένωσης (ο Οργανισμός). 
               
               
                  Η περαιτέρω ενίσχυση της υφιστάμενης εποικοδομητικής συνεργασίας της Ένωσης με την Ελβετική Συνομοσπονδία κρίνεται αμοιβαία επωφελής για την επίτευξης ασφαλούς και διαλειτουργικού σιδηροδρομικού χώρου, καθώς και τη διασφάλιση ότι η Ελβετική Συνομοσπονδία θα εξακολουθήσει να παρέχει την εμπειρογνωσία που διαθέτει σε θέματα διαλειτουργικότητας και ασφάλειας. 
               
               
                  Για τον σκοπό αυτόν, είναι σκόπιμο να επιτραπεί κατ' αρχήν στην Ελβετική Συνομοσπονδία να συμμετέχει στον Οργανισμό. Η Ελβετική Συνομοσπονδία υπέβαλε το εν λόγω αίτημα συμμετοχής το 2013.
               
               
                  Οι λεπτομερείς κανόνες σχετικά με τη συμμετοχή της Ελβετικής Συνομοσπονδίας στις εργασίες του Οργανισμού θα καθοριστούν με ρυθμίσεις οι οποίες θα πρέπει να συνομολογηθούν μεταξύ του Οργανισμού και της Ελβετικής Συνομοσπονδίας. Ο Οργανισμός υπογράφει τις εν λόγω ρυθμίσεις αφού λάβει τη συναίνεση της Επιτροπής και του διοικητικού συμβουλίου, όπως προβλέπεται στο άρθρο 75 παράγραφος 2 του κανονισμού (ΕΕ) 2016/796.
               
               
                  Κατά τη συνομολογία των εν λόγω ρυθμίσεων, ο Οργανισμός ενεργεί σύμφωνα με τις σχετικές διατάξεις της συμφωνίας μεταξύ της οικείας χώρας και της Ένωσης η οποία αναφέρεται στο άρθρο 75 παράγραφος 1 του κανονισμού (ΕΕ) 2016/796. Εν προκειμένω, για την Ελβετική Συνομοσπονδία η σχετική συμφωνία είναι η συμφωνία χερσαίων μεταφορών. 
               
               
                  Ωστόσο, η συμφωνία χερσαίων μεταφορών δεν περιέχει προς το παρόν διατάξεις για το θέμα αυτό. Ως εκ τούτου, προτείνεται να εισαχθεί νέο άρθρο στον τίτλο III της συμφωνίας χερσαίων μεταφορών —ο οποίος περιέχει διατάξεις σχετικές με τις διεθνείς σιδηροδρομικές μεταφορές— στο οποίο θα προβλέπεται η δυνατότητα συμμετοχής της Ελβετικής Συνομοσπονδίας στον Οργανισμό.
               
            
            
               •Συνοχή με υφιστάμενες διατάξεις στον τομέα πολιτικής
            
            
               
                  Η παρούσα σύσταση συνάδει πλήρως με την κοινή πολιτική μεταφορών γενικά και, ειδικότερα, με την κοινή πολιτική στον τομέα των σιδηροδρόμων. Καθιστά εφικτή τη συμμετοχή της Ελβετικής Συνομοσπονδίας στον Οργανισμό, σύμφωνα με τις διατάξεις του κανονισμού (ΕΕ) 2016/796. Η Ελβετία βρίσκεται κατά μήκος σημαντικών σιδηροδρομικών διαδρόμων και διαθέτει ιδιαίτερα ανεπτυγμένο και ανταγωνιστικό σιδηροδρομικό κλάδο, ο οποίος είναι στενά ενταγμένος στον ευρωπαϊκό σιδηροδρομικό χώρο.
               
            
            
               •Συνοχή με άλλες πολιτικές της ΕΕ
            
            
               
                  Η παρούσα σύσταση είναι σύμφωνη με την εξωτερική πολιτική της Ένωσης. Οι σχέσεις μεταξύ της Ελβετικής Συνομοσπονδίας και της Ένωσης βασίζονται σε δέσμη συμφωνιών που συνήφθησαν το 1999, στις οποίες συγκαταλέγεται και η συμφωνία χερσαίων μεταφορών. Σκοπός της συμφωνίας χερσαίων μεταφορών είναι, αφενός, να ελευθερωθεί η πρόσβαση των συμβαλλόμενων μερών στις αντίστοιχες αγορές οδικών και σιδηροδρομικών μεταφορών εμπορευμάτων και επιβατών και, αφετέρου, να καθοριστούν οι τρόποι υλοποίησης μιας συντονισμένης πολιτικής μεταφορών. 
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Η νομική βάση είναι το άρθρο 218 της Συνθήκης για τη λειτουργία της Ευρωπαϊκής Ένωσης, το οποίο καθορίζει το πλαίσιο των διαδικασιών που εφαρμόζονται για τη διαπραγμάτευση και τη σύναψη συμφωνιών μεταξύ της Ένωσης και τρίτων χωρών.
               
            
         
         
            
               •Αναλογικότητα
            
            
               
                  Με την παρούσα σύσταση προτείνεται στο Συμβούλιο να εξουσιοδοτήσει την Επιτροπή για την έναρξη διαπραγματεύσεων με την Ελβετική Συνομοσπονδία σχετικά με συμφωνία για την τροποποίηση της συμφωνίας χερσαίων μεταφορών της 21ης Ιουνίου 1999. Το προτεινόμενο μέτρο είναι αναλογικό, διότι οι βασικές διατάξεις της εν λόγω συμφωνίας μπορούν να τροποποιηθούν μόνο με άλλη διμερή συμφωνία μεταξύ των δυο συμβαλλόμενων μερών.
               
            
            
               •Επιλογή του μέσου
            
            
               
                  Στο άρθρο 218 παράγραφος 3 της Συνθήκης για τη λειτουργία της Ευρωπαϊκής Ένωσης, προβλέπεται ότι η Επιτροπή υποβάλλει συστάσεις στο Συμβούλιο, το οποίο εκδίδει απόφαση που επιτρέπει την έναρξη διαπραγματεύσεων.
               
            
            
               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Η παρούσα σύσταση με την οποία η Επιτροπή εξουσιοδοτείται να αρχίσει διαπραγματεύσεις με την Ελβετία δεν αναμένεται να έχει άμεσες δημοσιονομικές επιπτώσεις. Με βάση το άρθρο 75 του κανονισμού (ΕΕ) 2016/796, θα συνομολογηθούν ρυθμίσεις μεταξύ του Οργανισμού και της Ελβετικής Συνομοσπονδίας για τον καθορισμό λεπτομερών κανόνων σχετικά με τη συμμετοχή της Ελβετικής Συνομοσπονδίας στις εργασίες του Οργανισμού, ιδίως όσον αφορά τη φύση και την έκταση της εν λόγω συμμετοχής. Οι ρυθμίσεις αυτές περιλαμβάνουν διατάξεις για τη χρηματοδοτική συνεισφορά και το προσωπικό.
               
            
            
               4.ΛΟΙΠΑ ΣΤΟΙΧΕΙΑ
            
            
               •Αναλυτική επεξήγηση των επιμέρους διατάξεων της πρότασης
            
            
               
                  Στο άρθρο 1 η Επιτροπή εξουσιοδοτείται να διαπραγματευτεί με την Ελβετική Συνομοσπονδία τροποποίηση της συμφωνίας χερσαίων μεταφορών, ώστε να προβλεφθεί στην εν λόγω συμφωνία η βάση για τη μελλοντική συμμετοχή της Ελβετικής Συνομοσπονδίας στον Οργανισμό.
               
               
                  Στο άρθρο 2 αναφέρονται οι οδηγίες διαπραγμάτευσης που επισυνάπτονται στο παράρτημα της παρούσας σύστασης.
               
            
            
               Σύσταση για
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               με την οποία η Επιτροπή εξουσιοδοτείται να αρχίσει διαπραγματεύσεις με την Ελβετική Συνομοσπονδία για την τροποποίηση της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών, με σκοπό να καταστεί εφικτή η συμμετοχή της Ελβετικής Συνομοσπονδίας στον Οργανισμό Σιδηροδρόμων της Ευρωπαϊκής Ένωσης 
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφοι 3 και 4,
            
            
               Έχοντας υπόψη τη σύσταση της Ευρωπαϊκής Επιτροπής,
            
            
               Εκτιμώντας τα ακόλουθα: 
            
            
               (1)Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών, της 21ης Ιουνίου 1999 (εφεξής «η συμφωνία χερσαίων μεταφορών»), προβλέπει συντονισμένη πολιτική μεταφορών στους τομείς των οδικών, σιδηροδρομικών και συνδυασμένων μεταφορών. 
            
            
               (2)Τα τελευταία έτη η συνεργασία με την Ελβετική Συνομοσπονδία ενισχύθηκε και εξελίχθηκε θετικά. Η Ελβετική Συνομοσπονδία έχει εκδώσει και εφαρμόζει αποτελεσματικά νομικές διατάξεις ισοδύναμες με το σχετικό κεκτημένο στον τομέα της διαλειτουργικότητας και της ασφάλειας των σιδηροδρόμων. Η Ελβετική Συνομοσπονδία συμμετέχει ως παρατηρητής στις συνεδριάσεις της επιτροπής διαλειτουργικότητας και ασφάλειας η οποία έχει συσταθεί δυνάμει της οδηγίας (ΕΕ) 2016/797 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τη διαλειτουργικότητα του σιδηροδρομικού συστήματος της Ευρωπαϊκής Ένωσης (αναδιατύπωση). Ελβετοί εμπειρογνώμονες έχουν παρακολουθήσει ως παρατηρητές συνεδριάσεις τεχνικού χαρακτήρα του Οργανισμού Σιδηροδρόμων της Ευρωπαϊκής Ένωσης (ο Οργανισμός). Η περαιτέρω ενίσχυση της υφιστάμενης εποικοδομητικής συνεργασίας της Ένωσης με την Ελβετική Συνομοσπονδία κρίνεται αμοιβαία επωφελής για την επίτευξης ασφαλούς και διαλειτουργικού σιδηροδρομικού χώρου, καθώς και τη διασφάλιση ότι η Ελβετική Συνομοσπονδία θα εξακολουθήσει να παρέχει την εμπειρογνωσία που διαθέτει σε θέματα διαλειτουργικότητας και ασφάλειας.
            
            
               (3)Κατά συνέπεια, θα πρέπει να ξεκινήσουν διαπραγματεύσεις με στόχο τη σύναψη συμφωνίας με την Ελβετική Συνομοσπονδία, με την οποία θα τροποποιηθεί η συμφωνία χερσαίων μεταφορών με σκοπό να καταστεί εφικτή η συμμετοχή της Ελβετικής Συνομοσπονδίας στον Οργανισμό Σιδηροδρόμων της Ευρωπαϊκής Ένωσης,
            
         
         
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η Επιτροπή εξουσιοδοτείται να διαπραγματευτεί, εξ ονόματος της Ευρωπαϊκής Ένωσης, συμφωνία με την Ελβετική Συνομοσπονδία για την τροποποίηση της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών, της 21ης Ιουνίου 1999, με σκοπό να καταστεί εφικτή η συμμετοχή της Ελβετικής Συνομοσπονδίας στον Οργανισμό Σιδηροδρόμων της Ευρωπαϊκής Ένωσης.
            
            
               Άρθρο 2
            
            
               Οι οδηγίες διαπραγμάτευσης επισυνάπτονται στο παράρτημα.
            
            
               Άρθρο 3
            
            
               Η παρούσα απόφαση απευθύνεται στην Επιτροπή.
            
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  ΕΕ L 138 της 26.5.2016, σ. 1.
               
               
                  
                     (2)
                  ΕΕ L 352 της 24.12.2013, σ. 79.
               
               
                  
                     (3)
                  ΕΕ L 138 της 26.5.2016, σ. 44.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 15.11.2017
            COM(2017) 664 final
            ΠΑΡΑΡΤΗΜΑΤΑ
            σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία η Επιτροπή εξουσιοδοτείται να αρχίσει διαπραγματεύσεις με την Ελβετική Συνομοσπονδία για την τροποποίηση της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών, με σκοπό να καταστεί εφικτή η συμμετοχή της Ελβετικής Συνομοσπονδίας στον Οργανισμό Σιδηροδρόμων της Ευρωπαϊκής Ένωσης
            
               
         
         
            
               ΠΑΡΑΡΤΗΜΑΤΑ
            
            
               στη
            
            
            
            
               Οδηγίες διαπραγμάτευσης συμφωνίας με την Ελβετική Συνομοσπονδία για την τροποποίηση της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών, με σκοπό να καταστεί εφικτή η συμμετοχή της Ελβετικής Συνομοσπονδίας στον Οργανισμό Σιδηροδρόμων της Ευρωπαϊκής Ένωσης
            
            
            
               Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών, της 21ης Ιουνίου 1999, θα πρέπει να τροποποιηθεί ώστε να επιτραπεί στην Ελβετική Συνομοσπονδία να συμμετέχει στον Οργανισμό Σιδηροδρόμων της Ευρωπαϊκής Ένωσης (εφεξής «ο Οργανισμός») χωρίς δικαίωμα ψήφου και με την επιφύλαξη των ρυθμίσεων που θα συνομολογηθούν με τον Οργανισμό, σύμφωνα με το άρθρο 75 παράγραφος 2 του κανονισμού (ΕΕ) 2016/796
                  1
               .
            
         
         
            
                  
                     (1)
                  ΕΕ L 138 της 26.5.2016, σ. 1.